Tadornenoj

La Tadornenoj estas la tadorna subfamilio de la Anasedoj, nome la biologia familio kiu inkludas la anasojn kaj plej anasecajn akvobirdojn kiaj la anseroj kaj la cignojn.

Tiu grupo estas tre tropika aŭ sudhemisfera laŭ distribuado, kun nur du specioj, nome la Ordinara tadorno kaj la Rusta tadorno reproduktantaj en nordaj moderklimataj regionoj, kvankam la Kresta tadorno (supozeble formortinta) estis ankaŭ norda specio.

Plej el tiuj specioj havas distingan plumaron, sed ne estas modelo ĉu ambaŭ seksoj estas similaj, eĉ ene de ununura genro.

 Sistematiko 
Sekve la revizio de Livezey (1986), kelkaj specioj iam klasitaj kiel aberaciaj plaŭdanasoj aŭ kairinenoj estis lokitaj en la Tadornenoj. Analizoj pere de DNA (Sraml et al. 1996, Johnson & Sorenson 1999) levis dubon pri la lokigo de kelkaj genroj; multaj supozataj plaŭdanasoj kaj unu pekuliara ansero povus pli ĝuste aparteni ĉi tien, dum kelkaj genroj supozataj proksimaj al la tadornoj ŝajne havas diferencajn rilatarojn kune.

La disponebla informo indikas, ke la Tadornenoj estas, kiel ties aspekto sugestas, iome intermezaj inter anseroj kaj plaŭdanasoj, sed la molekula informaro sugestas, ke ili ne estas la ununura stirpo kiu evoluis al pli anaseca morfologio, kun la plonĝanasoj kaj la maranasoj pli malproksimaj.

FAMILIO ANASEDOJ
Subfamilio Tadornenoj
 Senerare lokitaj en tiu grupo:
 Pachyanas: Ĉathama anaso (Ĉatham-insuloj, fina Kvaternaro)
 Tadorna: tadornoj (Eŭropo, Afriko, Aŭstralazio; 7 specioj) - eble parafiletika
 Salvadorina: Salvadoria anaso (Novgvineo) – iam en Anasedoj kaj "Kairinenoj"
 Centrornis: Madagaskara tadorno (Madagaskaro, fina Kvaternaro)
 Alopochen: Afrikaj kaj Maskarenaj tadornoj (Afriko kaj Madagaskara regiono; 1 vivanta specio nome Nila ansero, 2-3 formortintaj)
 Neochen: Orinoka ansero (Sudameriko)
 Chloephaga: Kaŭkenoj (Sudameriko; 5 specioj)
 Hymenolaimus: Blua anaso (Novzelando) - iam en "kairinenoj"
 Merganetta: Torentanaso (Andoj, Sudameriko) – iam en "kairinenoj"

 Provizore lokitaj en tiu grupo:
 Malacorhynchus: Zebranaso (Aŭstralio; 1 vivanta specio, 1 specio de fina Kvaternaro) - eble pli proksima al Oksiurenoj
 Sarkidiornis: Krestobeka anaso (Sudameriko, Afriko, Barato) – iam en "kairinenoj"; povus aparteni al Anasenoj
 Cyanochen: Bluflugila ansero (Etiopio) - povus aparteni al distinga subfamilio
 Tachyeres: Vaporanasoj (Sudameriko; 4 specioj) - povus aparteni al Anasenoj

 Povus aparteni al Tadornenoj, nune lokita aliloke:
 Aix: Mandarenanaso kaj Arbanaso (Orientazio kaj Nordameriko, respektive)
 Cairina moschata: Moskanaso (tropika Ameriko; genro Cairina povus esti parafiletika)
 Cereopsis: Cindrogriza ansero (Aŭstralio)
 Callonetta: Ringanaso (Sudameriko)
 Chenonetta: Krinanaso ( Aŭstralio kaj iam Novzelando; 1 vivanta specio, 1 formortinta)

 Referencoj 
 Johnson, Kevin P. & Sorenson, Michael D. (1999): Phylogeny and biogeography of dabbling ducks (genus Anas): a comparison of molecular and morphological evidence. Auk 116(3): 792–805. PDF plena teksto 

 Livezey, Bradley C. (1986): A phylogenetic analysis of recent anseriform genera using morphological characters. Auk 103(4): 737-754. PDF plena teksto 

 Sraml, M.; Christidis, L.; Easteal, S.; Horn, P. & Collet, C. (1996): Molecular Relationships Within Australasian Waterfowl (Anseriformes). Australian Journal of Zoology 44(1): 47-58.  (HTML resumo)


Kategorio:Birdoj de Oceanio
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Eŭropo